Diari Oficial de la Generalitat Valenciana


Sumari del DOGV 2436, del 26-01-1995 (1995/833662)

RESOLUCIÓ de 30 de desembre de 1994, de les Corts Valencianes, per la qual es convoquen 10 beques per a la formació pràctica d'arxivers/es-bibliotecaris/àries-documentalistes de les Corts Valencianes.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2436

Data del DOGV
:   26-01-1995

Secció del DOGV
:   ALTRES DISPOSICIONS

Número del document
:   1995/833662


Data del document
:   30-12-1994

Organisme emissor
:   Corts Valencianes

Tipus de document
:   Resolució

RESOLUCIó de 30 de desembre de 1994, de les Corts Valencianes, per la qual es convoquen 10 beques per a la formació pràctica d'arxivers/es-bibliotecaris/àries-documentalistes de les Corts Valencianes.   
La Mesa de les Corts Valencianes en la reunió del dia 30 de desembre de 1994 ha resolt convocar 10 beques per a la realització de treballs i estudis de caràcter bibliogràfic, documental i d'arxiu parlamentari relacionats amb l'activitat parlamentària i amb la documentació d'aquesta institució, d'acord amb les següents bases.  
Primera. Objecte  
Les Corts Valencianes convoquen 10 beques per a la realització de treballs i estudis de caràcter bibliogràfic, documental i d'arxiu parlamentari relacionats amb l'activitat parlamentària i amb la documentació que hi ha a la cambra.  
Segona. Durada i quantia  
1. Cadascuna de les beques tindrà una durada de 12 mesos i la seua quantia total serà d'1.552.500 pessetes brutes, que es percebran a l'acabament del mes a raó de 129.375 pessetes, amb la certificació prèvia del lletrat major.  
Les Corts Valencianes contractaran una assegurança d'accidents i de malaltia per a cadascun dels becaris o de les becàries pel temps de durada de la beca, en el supòsit que no tingueren cobertes aquestes contingències. Les beques seran indivisibles i improrrogables. Seran incompatibles amb qualsevol altra concedida per al mateix període.  
2. La concessió i gaudi de la beca no suposarà vinculació laboral o funcionarial entre el becari i la cambra.  
Tercera. Sol·licitants  
1. Poden sol·licitar la concessió de beques els llicenciats/des universitaris/àries de nacionalitat espanyola que residesquen a la Comunitat Valenciana i que no hagen gaudit amb anterioritat d'aquesta beca.  
2. Es consideraran mèrits preferents:  
a) Expedient acadèmic, fins a un màxim de 4 punts.  
b) Cursos sobre la matèria objecte de la convocatòria:  
- Curs de postgrau de més de 200 hores lectives, 4 punts.  
- Altres cursos, fins a 2 punts.  
c) Coneixement del valencià, fins a 2 punts.  
d) Coneixement d'altres idiomes de la CEE, fins a 2 punts.  
e) Coneixements d'informàtica, fins a 2 punts.  
f) Titulacions acadèmiques, sempre que no constituesquen requisit per a accedir a aquestes beques:  
- Llicenciatura, 1 punt.  
- Suficiència investigadora, 0,5 punts.  
- Tesi doctoral, 2 punts.  
Quarta. Sol·licituds  
1. Els/les sol·licitants de les beques hauran de presentar una instància dirigida al president de les Corts Valencianes al Registre General de les Corts Valencianes, Palau de Benicarló, plaça de Sant Llorens, València, segons el model annex, acompanyada de la documentació que acredite de manera fefaent les condicions a què es refereix la base anterior.  
2. El termini de presentació de sol·licituds serà de 15 dies hàbils, computables des de la publicació d'aquestes bases en el DOGV i en el BOCV.  
Cinquena  
1. La comissió de selecció estarà constituïda per:  
- Un membre de la Mesa de les Corts Valencianes.  
- Un/a lletrat/ada de les Corts Valencianes.  
- El lletrat major o lletrat/ada en qui delegue.  
- Un/a professor/a d'Universitat especialista en la matèria.  
- Un/a arxiver/a bibliotecari/ària documentalista, funcionari/ària de les Corts Valencianes.  
Un membre de la comissió actuarà com a secretari/ària.  
2. Abans dels 20 dies següents a l'acabament del termini de presentació de sol·licituds, la comissió es reunirà per a examinar-les i elevar la proposta d'adjudicació a la Mesa de les Corts.  
3. La convocatòria de les beques podrà declarar-se deserta.  
4. S'entendrà que han superat la selecció els/les aspirants que obtinguen una qualificació igual o superior a 7 punts.  
5. Es constituirà una borsa de reserva amb els/les aspirants a les beques que tot i haver superat la selecció no en resulten adjudicataris/àries.  
Aquesta borsa de reserva es mantindrà fins a l'acabament de les beques.  
6. Els/les sol·licitants seran convocats a la realització d'una entrevista i d'un supòsit pràctic.  
Sisena. Obligacions del becari/ària  
1. El becari/ària una vegada que accepte la beca adquireix els compromisos següents:  
a) Presentar certificació que acredite que no pateix malaltia contagiosa o defecte físic que impedesca la prestació dels estudis i treballs que comporta l'acceptació de la beca.  
b) Acomplir les bases de la convocatòria i altres normes que en resulten d'aplicació.  
2. Començar el gaudi de la beca el dia que s'assenyale.  
3. El becari/ària durà a terme les seues tasques en les dependències de les Corts Valencianes en les condicions de lloc i temps que li siguen indicades, amb un mínim de set hores diàries.  
Els treballs realitzats seran de propietat de les Corts Valencianes i no podran ser utilitzats pels autors o autores sense l'autorització corresponent.  
4. Les Corts Valencianes es reserven el dret de suspendre, o si escau, revocar el gaudi de la beca, en el supòsit que el/la becari/ària no realitzara els treballs per a la seua formació pràctica en condicions satisfactòries.  
5. L'incompliment per part del/de la becari/ària de les seues obligacions podrà donar lloc a la privació de la beca pel temps que quedara pendent, sense perjudici de les responsabilitats que en siguen exigibles.  
València, 30 de desembre de 1994.- El president: Antoni Garcia i Miralles  
ANEXO  
Model de sol·licitud  
Convocatòria beques .............................................................................  
(primer cognom)......................................................................... ...........  
(nom)........................................................................... ..........................  
(segon cognom)......................................................................... ............  
Data de naixement: ...............................................................................  
Nacionalitat: ................................................................................ .........  
Document Nacional d'Identitat: ...........................................................  
.Domicili: ................................................................................ .............  
Població: .................................................. (CP: ...................................)  
Telèfon: ................................................................................ ................  
Llicenciat/ada en: ................................................................................ .  
Mèrits que alegue: ................................................................................ .  
València, ...................... de ................ de ......................  
PRESIDENT DE LES CORTS VALENCIANES